Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 834

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 56% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit — klasszikus héber nyelvi alapozó képzés, — bibliaismereti, történelmi, bibliai és rabbinikus irodalomtörténeti bevezető tanulmányok, — zsidó vallástörténeti bevezető tanulmányok. 4.2.2. Törzs- és szakképzés: 80 kredit — szövegismeret (héber biblia, rabbinikus, középkori, újkori szövegek), — egyéb sémi és „zsidó” nyelvek (arámi, akkád, ugariti, arab, jiddis), ógörög, latin, — héber nyelvtörténet (a kezdetektől napjaink ivrit nyelvéig), — összehasonlító sémi nyelvtudomány, — modern bibliatudomány, — régészet, — történelem (zsidó középkori, újkori; a Közel-Kelet népei), zsidó vallástörténet, — bibliai és judaisztikai szakszemináriumok (a korakereszténység zsidó gyökerei, a maszóra, a zsidó folklór, a kelet-európai zsidóság zenéje, magyarországi zsinagógák, zsidó temetők stb.). 4.2.3. Szakmai gyakorlat Ajánlott nyári egyetemek látogatása, illetve célnyelvi környezetben eltöltött féléves tanulmányi idő.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes